Lav et referat af nedenstående tekst:

Tekst:
Et af de partier på Christiansborg, der er med i infrastruktur-aftalen om en tredje Limfjordsforbindelse via Egholm, overvejer nu at foreslå en anden løsning på fremtidens trafikafvikling ved Aalborg. Den radikale transportordfører Rasmus Helveg Petersen har stillet transportminister Trine Bramsen (S) en lang række spørgsmål om projektet. Han beder ministeren vurdere, om Egholm-forbindelsen vil løse de langsigtede udfordringer, når Egholm-forbindelsen "primært vil fungere som en omfartsvej for bilister uden ærinde i Aalborg". Han ønsker også at få vurderet de økonomiske aspekter i flere alternative forslag, som er bragt i spil - eksempelvis en citytunnel øst for Limfjordbroen, ligesom han spørger Trine Bramsen, om hun vil lade udføre nye beregninger af økonomien i Egholm-projektet. Rasmus Helveg Petersen pointerer over for netmediet Nordtinget, at han ikke er i færd med at løbe fra forliget. - Men, siger han, det er meget, meget tænkeligt, at jeg foreslår en anden løsning i forligskredsen til at løse det problem, vi egentlig vil løse - altså færdslen på tværs af Limfjorden. Det kunne være et ekstra tunnelrør - det kunne være noget tredje. Rasmus Helveg Petersen tilføjer over for nordtinget.dk, at han ikke er sikker på, at man med investeringen i en Egholm-forbindelse gør det rigtige. Jelved er for - de lokale er imod For netop Det Radikale Venstre har Egholm-forbindelsen i flere år været en varm kartoffel, der har splittet lokale radikale og partifællerne på Christiansborg. I Folketinget gik partiet - kraftigt anbefalet af det mangeårige folketingsmedlem Marianne Jelved - ind for Egholm-løsningen og tilsluttede sig i 2014 den aftale, der fastlægger linjeføringen. Siden har også Christian Friis Bach, der er kørt i stilling til at afløse Marianne Jelved, der ikke genopstiller, som nordjysk radikalt folketingsmedlem, vedstået sig aftalen. Både i og uden for Aalborg har radikale græsrødder og kommunalpolitikere imidlertid i flere år været imod linjeføringen. Op til kommunalvalget i Aalborg i november 2021 tilsluttede Det Radikale Venstre sig et valgforbund, der netop havde modstand mod Egholm-forbindelsen som en af sine mærkesager. Det var egentlig planen, at et lovforslag om Egholm-forbindelsen skulle have været fremsat i februar med henblik på vedtagelse inden sommerferien. Miljøstyrelsen kritiserede imidlertid nogle af de vurderinger, der lå til grund for lovforslaget, så fremsættelsen er nu udsat til efteråret. Flertal for Egholm også uden Radikale Det er en bred forligskreds, der står bag den del af infrastrukturaftalen, som omfatter Egholm-løsningen. Og selv hvis de radikale skulle springe fra, vil der stadig i det nuværende folketing været et flertal for en Egholm-forbindelse. SF er med i 2014-aftalen, men er ikke med i dén del, der handler om en tredje Limfjordsforbindelse, som SF er lodret imod. Den nytiltrådte transportminister Trine Bramsen blev i februar af SF's transportordfører, Anne Valentina Berthelsen, umiddelbart efter tiltrædelsen spurgt,  om hun "vil tage initiativ til at droppe" Egholm-forbindelsen. Det svarede Trine Bramsen nej til. Rasmus Helveg Petersens spørgsmål er mindre enkle at besvare end spørgsmålet fra folkesocialisten. Trine Bramsen har derfor meddelt, at det ikke er muligt at besvare dem inden for den frist, der normalt gælder.

Referat:
Partiet er med i aftalen om en tredje Limfjordsforbindelse og løber ikke fra forliget. Alligevel vil man nu have beregnet, om en anden løsning vil være bedre.